घर निर्माणको सैद्धान्तिक र व्यवहारिक सीप जानेपछि विमलालाई घरधनीहरुले आफ्नो घर निर्माणमा संलग्न हुन बुकिङ गर्न थाले । बिमलाले अनुभव सुनाइन्, ‘सुरु सुरुमा त घर बनाउने काम पुरुषहरुको मात्रै हो कि जस्तो लाग्थ्यो । आँट गरेर तालिम लिएँ । तालिम लिन जाँदा छिमेकीहरुले गाउँलेले होच्याएर बोलेका पनि थिए । अहिले तालिमप्राप्त भएपछि तिनै गाउँले मेरो घर बनाइदेउ है भन्दै बोलाउन थालेका छन् ।’
